Bidrag til danske Gravekvepses Biologi. 
Af 
Hermann Borries. 
(Denne Afhandling blev af Forfatteren indleveret som Besvarelse 
af følgende af Universitetet udsatte naturhistoriske Prisopgave for 
1887—88: „Vore almindelige indenlandske Gravehvepses og enlige 
Biers biologiske Forhold ønskes oplyste ved Iagttagelser og Under¬ 
søgelser. Besvarelsen maa ledsages af Exemplarer og oplysende 
Præparater u . 
For Arbejdet tilkjendtes Universitetets Guldmedaille; den af¬ 
givne Bedømmelse x ) giver først en Oversigt over Besvarelsens Ind¬ 
hold og fortsætter saaledes: „Forfatteren har aabenbart med stor 
Flid, Omhu og en Udholdenhed, der vidner om stor Interesse for 
Opgaven, forfulgt Livsforholdene hos alle de danske Gravehvepse, 
hvis Reder det var lykkedes ham at efterspore; han røber ved den 
hele Behandling et godt Blik, en ikke ringe kritisk Sans og stor 
Fortrolighed ikke alene med det her omhandlede Afsnit af Entomo¬ 
logien, men ogsaa med adskillige andre, som ved denne Lejlighed 
vare uundværlige. Han har oplyst Livsforholdene hos en Række 
Former, hvor de hidtil vare ukjendte eller lidet kjendte, og be- 
rigtiger ikke faa af de i Literaturen nedlagte Iagttagelser eller 
Tydninger. Af særlig Interesse er det, at han kan tilbagevise et 
ikke ringe Antal af de Tilfælde, hvor man havde ment at finde en 
J ) Se Indbydelsesskrift til Kblivns. Univ. Fest i Anl. af H. M. Kongens 
Fødselsdag 1890 S. 108. 
Vidensk. Meddel, fra den naturh. Foren. 4897. 
1 
